CELEX: 32019D1741
Language: da
Date: 2019-09-23 00:00:00
Title: Kommissionens Gennemførelsesafgørelse (EU) 2019/1741 af 23. september 2019 om fastsættelse af, i hvilket format og med hvilken hyppighed medlemsstaterne skal stille data til rådighed med henblik på rapportering i henhold til Europa-Parlamentets og Rådets forordning (EF) nr. 166/2006 om oprettelse af et europæisk register over udledning og overførsel af forurenende stoffer og om ændring af Rådets direktiv 91/689/EØF og 96/61/EF (meddelt under nummer C(2019) 6745) (EØS-relevant tekst)

21.10.2019   
               
               
                  DA
               
               
                  Den Europæiske Unions Tidende
               
               
                  L 267/3
               
            
         KOMMISSIONENS GENNEMFØRELSESAFGØRELSE (EU) 2019/1741
         af 23. september 2019
         om fastsættelse af, i hvilket format og med hvilken hyppighed medlemsstaterne skal stille data til rådighed med henblik på rapportering i henhold til Europa-Parlamentets og Rådets forordning (EF) nr. 166/2006 om oprettelse af et europæisk register over udledning og overførsel af forurenende stoffer og om ændring af Rådets direktiv 91/689/EØF og 96/61/EF
         (meddelt under nummer C(2019) 6745)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 166/2006 af 18. januar 2006 om oprettelse af et europæisk register over udledning og overførsel af forurenende stoffer og om ændring af Rådets direktiv 91/689/EØF og 96/61/EF (1), særlig artikel 7, stk. 2, og
         ud fra følgende betragtninger:
         
                     (1)
                  
                  
                     I overensstemmelse med artikel 7 i forordning (EF) nr. 166/2006 (i det følgende benævnt »forordningen«) indrapporterer medlemsstaterne data til Kommissionen om udledninger og overførsler af forurenende stoffer fra store industrianlæg. Kommissionen samler disse data i et elektronisk og offentligt tilgængeligt europæisk register over udledning og overførsel af forurenende stoffer (i det følgende benævnt »E-PRTR«) for at gøre det lettere for offentligheden at deltage i beslutningsprocesser på miljøområdet og mindske forureningen af miljøet.
                  
               
                     (2)
                  
                  
                     Med henblik på at styrke sammenhængen med rapporteringen i henhold til Europa-Parlamentets og Rådets direktiv 2010/75/EU (2), hvis format, hyppighed og indhold er fastsat i Kommissionens gennemførelsesafgørelse (EU) 2018/1135 (3), blev forordningen ændret ved Europa-Parlamentets og Rådets forordning (EU) 2019/1010 (4) (i det følgende benævnt »ændringen«) for at tillægge Kommissionen gennemførelsesbeføjelser til at fastlægge hvilke typer oplysninger, der skal stilles til rådighed i henhold til forordningen, og til at afskaffe det rapporteringsformat, der i øjeblikket er fastsat i nævnte forordning.
                  
               
                     (3)
                  
                  
                     Det blev i ændringen understreget, hvor vigtigt det er at gøre det muligt for unionsborgerne hurtigt at få adgang til miljøoplysninger og nødvendigheden af, at medlemsstaterne og Kommissionen gør data offentligt tilgængelige så hurtigt som teknisk muligt. Det blev i ændringen også fastsat, at medlemsstaternes rapportering skal finde sted senest 11 måneder efter rapporteringsårets afslutning, og at målet om at oplysningerne står til rådighed inden for tre måneder efter årets udgang, herunder ved at gøre fremskridt hen imod dette mål gennem en gennemførelsesretsakt i henhold til forordningen.
                  
               
                     (4)
                  
                  
                     Den nuværende praksis og informationsteknologi, der anvendes til rapportering, har til formål at sikre høj datakvalitet i både de nationale registre over udledning og overførsel af forurenende stoffer og i E-PRTR. Målet med en hurtigere offentliggørelse af E-PRTR-oplysninger bør yderligere fremme indberetningen af oplysninger af høj kvalitet. Da dette mål kræver en trinvis tilgang og nøje forberedelse, herunder afprøvning af nye rapporteringsmetoder og udvikling af nye rapporteringsværktøjer, navnlig med henblik på validering og kvalitetskontrol af de rapporterede data, bør rapporteringsfristerne genovervejes i lyset af fremskridtet inden for informationsteknologi, resultaterne af pilotafprøvning og medlemsstaternes bedste praksis.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er nedsat i medfør af artikel 19 i forordningen —
                  
               VEDTAGET DENNE AFGØRELSE:
         
            Artikel 1
            Medlemsstaterne fremsender de oplysninger, der er anført i bilaget, under anvendelse af det særlige elektroniske format, der skal udvikles med henblik på denne rapportering.
            Oplysningerne i bilaget skal indsendes første gang for indberetningsåret 2019, medmindre andet fremgår af bilaget.
            De administrative oplysninger, som er anført i bilagets afsnit 1-4, skal forelægges for Kommissionen senest den 30. september i det efterfølgende rapporteringsår.
            De tematiske oplysninger, som er anført i bilagets afsnit 5-10, skal forelægges for Kommissionen senest den 30. november i det efterfølgende rapporteringsår.
         
         
            Artikel 2
            Denne afgørelse tages op til fornyet overvejelse senest den 31. december 2024 med henblik på at vurdere muligheden for at gøre fremskridt hen imod målet om hurtigere offentliggørelse af E-PRTR-data. Denne fornyede overvejelse skal omfatte udveksling af oplysninger mellem medlemsstaterne, Kommissionen og Det Europæiske Miljøagentur om nationale bedste praksis og tilgængelige teknikker og værktøjer, der kan fremskynde rapporteringen.
            Denne afgørelse er rettet til medlemsstaterne.
         
         
            Udfærdiget i Bruxelles, den 23. september 2019.
            
               
                  På Kommissionens vegne
               
               Karmenu VELLA
               
                  Medlem af Kommissionen
               
            
         
         
            (1)  EUT L 33 af 4.2.2006, s. 1.
         
            (2)  Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (EUT L 334 af 17.12.2010, s. 17).
         
            (3)  Kommissionens gennemførelsesafgørelse (EU) 2018/1135 af 10. august 2018 om den type informationer, der skal stilles til rådighed af medlemsstaterne, samt i hvilken form og med hvilke tidsintervaller det skal ske i forbindelse med indberetning om gennemførelsen af Europa-Parlamentets og Rådets direktiv 2010/75/EU om industrielle emissioner (EUT L 205 af 14.8.2018, s. 40).
         
            (4)  Europa-Parlamentets og Rådets forordning (EU) 2019/1010 af 5. juni 2019 om tilpasning af rapporteringsforpligtelser inden for miljølovgivning og om ændring af Europa-Parlamentets og Rådets forordning (EF) nr. 166/2006 og (EU) nr. 995/2010, Europa-Parlamentets og Rådets direktiv 2002/49/EF, 2004/35/EF, 2007/2/EF, 2009/147/EF og 2010/63/EU, Rådets forordning (EF) nr. 338/97 og (EF) nr. 2173/2005, og Rådets direktiv 86/278/EØF (EUT L 170 af 25.6.2019, s. 115).
      
      
         
            BILAG
            
               Fastsættelse af, i hvilket format og med hvilken hyppighed medlemsstaterne skal stille data til rådighed med henblik på rapportering i henhold til forordning (EF) nr. 166/2006
            
            
               Bemærk:
            
            Medlemsstaterne kan angive oplysninger, der anses for at være fortrolige, hvis de anfører en begrundelse for, at Kommissionen ikke må gøre dem offentligt tilgængelige.
            
                        
                           A. ADMINISTRATIVE OPLYSNINGER
                        
                     
                  
                        1.
                     
                     
                        
                           Rapporteringsidentifikation
                        
                     
                  
                        Type
                     
                     
                        Format
                     
                  
                        1.1.
                     
                     
                        Landekode
                     
                     
                        Identifikation af det land, hvor den virksomhed, der er omfattet af rapporteringen, er beliggende.
                     
                  
                        1.2.
                     
                     
                        Indberetningsår
                     
                     
                        Det kalenderår, som rapporteringen vedrører.
                     
                  
                        2.
                     
                     
                        
                           Identifikation af virksomheden
                            (1),  (2)
                        
                     
                  
                        Type
                     
                     
                        Format
                     
                  
                        2.1.
                     
                     
                        inspireId
                     
                     
                        Entydig identifikator for faciliteten, der opfylder kravene i Europa-Parlamentets og Rådets direktiv 2007/2/EF  (3).
                     
                  
                        2.2.
                     
                     
                        thematicId  (4)
                        
                     
                     
                        Tematisk objekt-ID.
                     
                  
                        2.3.
                     
                     
                        Emissionshandelssystemidentifikator
                     
                     
                        Hvis anlægget er helt eller delvist omfattet af Europa-Parlamentets og Rådets direktiv 2003/87/EF (5), bruges denne identifikator til rapportering i henhold til det nævnte direktiv.
                     
                  
                        2.4.
                     
                     
                        Virksomhedens navn
                     
                     
                        Virksomhedens officielle benævnelse, eller det korrekte eller almindeligt anvendte navn.
                     
                  
                        2.5.
                     
                     
                        Navn på moderselskab
                     
                     
                        Et moderselskab er et selskab, der ejer eller kontrollerer det selskab, der driver virksomheden (f.eks. ved at besidde mere end 50 % af virksomhedens aktiekapital eller et flertal af aktionærernes eller medejernes stemmerettigheder) — se Europa-Parlamentets og Rådets direktiv 2013/34/EU (6).
                     
                  
                        2.6.
                     
                     
                        Adresse
                     
                     
                        Virksomhedens postadresse i form af bygningsnummer, gade, by, postnummer, land.
                     
                  
                        2.7.
                     
                     
                        Geodata
                     
                     
                        Bredde og længde (koordinater for virksomhedens omtrentlige midte) udtrykt med henvisning til ETRS89 (2D)-EPSG:4258-koordinatreferencesystemet med en nøjagtighed på 5 decimaler.
                     
                  
                        2.8.
                     
                     
                        Vandområdedistrikt
                     
                     
                        Kode-ID og/eller navn tildelt et vandområdedistrikt.
                     
                  
                        2.9.
                     
                     
                        Funktion
                     
                     
                        De af virksomheden udførte aktiviteter. Funktionen beskrives i form af virksomhedens aktiviteter udtrykt i NACE-koder.
                     
                  
                        2.10.
                     
                     
                        Aktiviteter omfattet af bilag I til E-PRTR-forordningen
                     
                     
                        Bilag I-aktiviteter, der udføres på virksomhedens anlæg — både hovedaktiviteten og alle andre aktiviteter angives.
                     
                  
                        2.11.
                     
                     
                        Status
                     
                     
                        Virksomhedens driftsstatus.
                     
                  
                        2.12.
                     
                     
                        Produktionsmængde (7),  (8)
                        
                     
                     
                         
                     
                  
                        2.13.
                     
                     
                        Antal driftstimer i året (9)
                        
                     
                     
                        Valgfrit.
                     
                  
                        2.14.
                     
                     
                        Antal ansatte (10)
                        
                     
                     
                        Valgfrit.
                     
                  
                        2.15.
                     
                     
                        Internetadresse
                     
                     
                        Websted for virksomheden eller moderselskabet, som viser virksomhedens eller moderselskabets miljøredegørelse eller EMAS-redegørelse.
                     
                  
                        2.16.
                     
                     
                        Bemærkninger
                     
                     
                        Eventuelle andre relevante oplysninger. Valgfrit.
                     
                  
                        3.
                     
                     
                        
                           Oplysninger om virksomhedens kompetente myndighed inden for rammerne af E-PRTR
                        
                     
                  
                        Type
                     
                     
                        Format
                     
                  
                        3.1.
                     
                     
                        Den kompetente myndigheds navn
                     
                     
                         
                     
                  
                        3.2.
                     
                     
                        Den kompetente myndigheds adresse
                     
                     
                        Postadresse i form af bygningsnummer, gade, by, postnummer, land.
                     
                  
                        3.3.
                     
                     
                        Den kompetente myndigheds e-mailadresse
                     
                     
                         
                     
                  
                        3.4.
                     
                     
                        Den kompetente myndigheds telefonnummer
                     
                     
                         
                     
                  
                        4.
                     
                     
                        Oplysninger, hvor E-PRTR-virksomheden er en del af eller falder sammen med et »produktionsområde« (11)
                        
                     
                  
                        Type
                     
                     
                        Format
                     
                  
                        4.1.
                     
                     
                        inspireId
                     
                     
                        Entydig identifikator for produktionsområdet, der opfylder kravene i direktiv 2007/2/EF.
                     
                  
                        4.2.
                     
                     
                        thematicId (12)
                        
                     
                     
                        Produktionsområdets tematiske objekt-ID.
                     
                  
                        4.3.
                     
                     
                        Geodata
                     
                     
                        Bredde og længde (koordinater for produktionsområdets omtrentlige midte) udtrykt med henvisning til ETRS89 (2D)-EPSG:4258-koordinatreferencesystemet med en nøjagtighed på 5 decimaler.
                     
                  
                        4.4.
                     
                     
                        Produktionsområdets navn
                     
                     
                        Produktionsområdets officielle benævnelse, eller det korrekte eller almindeligt anvendte navn.
                     
                  
                        
                           B. TEMATISKE OPLYSNINGER
                        
                     
                  
                        5.
                     
                     
                        Data for udledning til luft— for hvert forurenende stof, der overskrider en tærskelværdi i bilag II til forordning (EF) nr. 166/2006
                     
                  
                        Type
                     
                     
                        Format
                     
                  
                        5.1.
                     
                     
                        Stoffets navn
                     
                     
                        Jf. bilag II til forordning (EF) nr. 166/2006.
                     
                  
                        5.2.
                     
                     
                        Den samlede udledte mængde
                     
                     
                        Samlet masse pr. forurenende stof fra alle udledninger fra alle kilder i virksomheden (kg/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                     
                  
                        5.3.
                     
                     
                        Utilsigtet udledt mængde
                     
                     
                        Den del af »den samlede udledte mængde«, der skyldes utilsigtede udledninger (kg/år).
                     
                  
                        6.
                     
                     
                        Data for udledning til vand — for hvert forurenende stof, der overskrider en tærskelværdi i bilag II til forordning (EF) nr. 166/2006
                     
                  
                        Type
                     
                     
                        Format
                     
                  
                        6.1.
                     
                     
                        Stoffets navn
                     
                     
                        Jf. bilag II til forordning (EF) nr. 166/2006.
                     
                  
                        6.2.
                     
                     
                        Den samlede udledte mængde
                     
                     
                        Samlet masse pr. forurenende stof fra alle udledninger fra alle kilder i virksomheden (kg/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                     
                  
                        6.3.
                     
                     
                        Utilsigtet udledt mængde
                     
                     
                        Den del af »den samlede udledte mængde«, der skyldes utilsigtede udledninger (kg/år).
                     
                  
                        7.
                     
                     
                        Data for udledning til jord — for hvert forurenende stof, der overskrider en tærskelværdi i bilag II til forordning (EF) nr. 166/2006
                     
                  
                        Type
                     
                     
                        Format
                     
                  
                        7.1.
                     
                     
                        Stoffets navn
                     
                     
                        Jf. bilag II til forordning (EF) nr. 166/2006.
                     
                  
                        7.2.
                     
                     
                        Den samlede udledte mængde
                     
                     
                        Samlet masse pr. forurenende stof fra alle udledninger fra alle kilder i virksomheden (kg/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                     
                  
                        7.3.
                     
                     
                        Utilsigtet udledt mængde
                     
                     
                        Den del af »den samlede udledte mængde«, der skyldes utilsigtede udledninger (kg/år).
                     
                  
                        8.
                     
                     
                        Overførsel væk fra virksomhedens område med henblik på spildevandsbehandling — for hvert forurenende stof, der overskrider en tærskelværdi i bilag II til forordning (EF) nr. 166/2006
                     
                  
                        Type
                     
                     
                        Format
                     
                  
                        8.1.
                     
                     
                        Stoffets navn
                     
                     
                        Jf. bilag II til forordning (EF) nr. 166/2006.
                     
                  
                        8.2.
                     
                     
                        Den samlede overførte mængde
                     
                     
                        Samlet masse pr. forurenende stof fra alle overførsler væk fra virksomheden (kg/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                     
                  
                        9.
                     
                     
                        
                           Overførsel væk fra virksomhedens område af farligt affald — hvis det overstiger tærskelværdien i artikel 5, stk. 1, i forordning (EF) nr. 166/2006
                        
                     
                  
                        Type
                     
                     
                        Format
                     
                  
                        9.1.
                     
                     
                        Inden for landets grænser til nyttiggørelse (R)
                     
                     
                        Overførsel i alt (ton/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                     
                  
                        9.2.
                     
                     
                        Inden for landets grænser til bortskaffelse (D)
                     
                     
                        Overførsel i alt (ton/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                     
                  
                        9.3.
                     
                     
                        Til andre lande til nyttiggørelse (R)
                     
                     
                        Overførsel i alt (ton/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                        Navn og adresse på den, der står for nyttiggørelsen.
                        Adresse på det anlægsområde, hvor affaldet modtages til nyttiggørelse.
                     
                  
                        9.4.
                     
                     
                        Til andre lande til bortskaffelse (D)
                     
                     
                        Overførsel i alt (ton/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                        Navn og adresse på den, der står for bortskaffelsen.
                        Adresse på det anlægsområde, hvor affaldet modtages til bortskaffelse.
                     
                  
                        10.
                     
                     
                        
                           Overførsel væk fra virksomhedens område af ikkefarligt affald — hvis det overstiger tærskelværdien i artikel 5, stk. 1, i forordning (EF) nr. 166/2006
                        
                     
                  
                        Type
                     
                     
                        Format
                     
                  
                        10.1.
                     
                     
                        Til nyttiggørelse (R)
                     
                     
                        Overførsler i alt (ton/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                     
                  
                        10.2
                     
                     
                        Til bortskaffelse (D)
                     
                     
                        Overførsler i alt (ton/år).
                        Anvendt opgørelsesmetode: målt (med angivelse af analysemetode), beregnet (med angivelse af metode), estimeret.
                     
                  
               (1)  Dette er en »Produktionsfacilitet«, der i punkt 8.2.1. i bilag IV til Kommissionens forordning (EU) nr. 1253/2013 af 21. oktober 2013 om ændring af forordning (EU) nr. 1089/2010 om gennemførelse af direktiv 2007/2/EF for så vidt angår interoperabilitet for geodatasæt og -tjenester (EUT L 331 af 10.12.2013, s. 1), defineres som »et eller flere anlæg på samme område drevet af den samme fysiske eller juridiske person, konstrueret, bygget eller installeret med henblik på specifikke produktions- eller industriformål, herunder al infrastruktur, udstyr og materialer«, og som er omfattet af forordning (EF) nr. 166/2006.
            
               (2)  Hvis en virksomhed også er omfattet af direktiv 2010/75/EU, er retsgrundlaget for rapportering af disse oplysninger gennemførelsesafgørelse (EU) 2018/1135.
            
               (3)  Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (EUT L 108 af 25.4.2007, s. 1).
            
               (4)  Dette felt har en multiplicitet på 0-1 inden for rammerne af Inspire og er derfor ikke et obligatorisk felt.
            
               (5)  Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275 af 25.10.2003, s. 32).
            
               (6)  Europa-Parlamentets og Rådets direktiv 2013/34/EU af 26. juni 2013 om årsregnskaber, konsoliderede regnskaber og tilhørende beretninger for visse virksomhedsformer, om ændring af Europa-Parlamentets og Rådets direktiv 2006/43/EF og om ophævelse af Rådets direktiv 78/660/EØF og 83/349/EØF (EUT L 182 af 29.6.2013, s 19).
            
               (7)  Valgfrit for rapporteringsårene 2019 og 2020. Fra og med rapporteringsåret 2021 er rapportering obligatorisk for de sektorer, som Kommissionen har fastsat rapporteringsenheder og -parametre for.
            
               (8)  Med forbehold af gældende EU-lovgivning om offentlig adgang til miljøoplysninger vil individuelle datapunkter ikke blive offentliggjort via E-PRTR.
            
               (9)  Se nr. 7 ovenfor.
            
               (10)  Se nr. 7 ovenfor.
            
               (11)  Et »produktionsområde«, der i forordning (EU) nr. 1253/2013, bilag IV, punkt 8.2.4, er defineret som »Hele arealet inden for et geografisk afgrænset område, hvor produktionsfaciliteten var eller er beliggende eller skal ligge. Det omfatter al infrastruktur, udstyr og materiale«, og som er omfattet af forordning (EF) nr. 166/2006.
            
               (12)  Dette felt har en multiplicitet på 0-1 inden for rammerne af Inspire.